Odense Adresse-Contoirs Efterretninger, 1848-06-22
J Post- og Jurikes Tidn." skrives fra Malme af 13de: "Hvor krigersk det end seer ud her, saa bevise dog de mange diplomatiske Konferentser, at ogsaa Underhandlinger ere i Gang. Kongen af Danmark var ledsaget af sin Udenrigsminister Grev Knuth. J Fredags, da begge Konger havde ifinde at besøge Landskrone, ankom Underretning om, at den engelske Minister i Kjøbenhavn, Sir Henry Wynn, havde isinde at komme hertil om Formiddagen paa Grund af vigtige Depescher, som han havde erholdt fra sin Regjering. Man veed ikke, om dette var Grunden, hvorfor Reisen blev opsat, men der synes ikke at mangle Anledning til denne Formodning. Ved sin Ankomst blev Sir H. Wynn, strax af Statsministeren for de udenlandske Anliggender indført til Kong Oscar hvor der fandt en Samtale Sted, der varede i henved to Timer, hvorefter den svenske Konge aflagde den danske et langt Besøg. Den næste Dag vendte den engelske Minister tilbage til Kjøbenhavn i Selskab med Grev Knuth og General v. Oxholm. Hvad der under disse Sammenkomster er blevet afgjort er ikke kommet til Publikums Kundskab; men at de ikke have været uvigtige bevises deraf, at den engelske Minister efter sin Ankomst har afsendt en Koureer med Dampskibet til London, at General v. Oxholm iforgaars afgik med et Dampskib til St. Petersborg, og at en af Kong Oscars Adjutanter, Kapitain Thulstrup idag expederedes som Koureer herfra til Berlin. J "Times af 14 ds. hedder det, at Englands Forsøg paa at udjævne Striden paa en fredelig Vei, synes at være forgiæves. Dette er sikkert ikke til at undres over, naar Englands Mæglingsforslag virkelig ere af den Beskaffenhed som tidligere omtalt. J de sidstankomne Hamborger Blade berettes: Fra Lybek klages under 15 de over, at Dampskibet "Malme endnu ikke havde medbragt Bekræftelse paa Rygtet om en afsluttet Vaabenstilstand som Rygte meldtes fra Kjøbenhavn, at den russiske Flaade afdeling havde 11,000 Mand Landingstropper ombord. J den Tale, hvormed Bremer som Landdagskommissarius, den 14 de aabnede den rendsborgske Stænderforsamling (Forsamlingen holdes i Komediehuset) betegnede han følgende 3 Regjeringspropositioner som de vigtigste Gjenstande for Stændernes Virksomhed: Udkast til en ny Valglov, Forslag til Reformer i Krigsvæsenet og Forslag til Udskrivningen af de fornødne Pengemidler til Krigens Fortsættelse. Derpaa forelagde han Stænderne Udkast til en Forordning om Militairpersoners Værneting og Ophævelse af de danske Militairlove for Krigs retterne", samt en "Fortegnelse over de af den provisoriske Regjering siden Begyndelsen af April d. A. uden foregaaende Raadførsel med Stænderne udfærdigede Lovbestemmelser med Oplysninger", og androg med Hensyn til disse sidste, i den provisoriske Regjerings Navn, paa at Stænderne vilde stadfæste dem. Fra Apenrade skrives af 15de, at de preussiske Forposter stode 1/2 Miil derfra; Man indrettede Barrikader og afspærrede Byen mod de Danske. J Lazaretheerne i Flensborg, Slesvig, Rendsborg, Altona, Glückstadt og Tøndern ligge c. 25000 Syge og Saarede. Jfølge en Beretning i "Børsenh." bestaaer den i Hertugdømmerne i Felten staaende tydske Hær af 12,000 (?) Mand Preussere, 18 til 20,000 Mand af det 10de Armeekorps og 9000 Mand Schleswig=Holsteinere med Jndbefattelse af Frikorpserne. J Hamb. Corr." skrives fra Flensborg, at nogle flensborgske Borgere have stillet sig i Spidsen, for en Protest mod den provisoriske Regjerings Opraabtil almindelig Værnepligt, og at der samles Underskrifter paa dette Aktstykke, idet Flensborgerne, til Brevskriverens store Forundring, ansee den provisoriske Regjering for ubeføiet og lovstridig." J Wrangels Beretning om det Tannske Korpses Expedition til Hop trup og Mastrup og den derved foranledigede Fægtning Natten til den 2 ds. roses det danske Kavalleri, der angives til 3 Husareskadroner, for udmærket Tapperhed; det angreb med største Mod saavel den fjendtlige Vognborg som de bag Gjerderne posterede Skytter og det var kun det ugunstige Terrain der efter en heed Kamp nødte det til at trække sig tilbage; det samlede sig igjen ved Skytset, tilbageerobrede selv den tagne Kanon og nedred endeel af de opløste Skytter, men maatte atter vige for Jlden fra Gjerderne; om det danske Jnfanteri (300 Mand) hedder det, at det kun holdt maadelig Stand. Det Tannske Korps havde 3 Døde og 31 meest med Sabelen Saarede. Fra Rendsborg paastaaes, at der den 14de, som var den første Meldingsdag, har meldt sig 343 unge Folk fra Schleswigholstein til Krigstjenesteen; i Rendsborg skulde endnu være 5 fangne danske Officerer og 83 Menige. J Apenrade har en Kommando Preussere den 11te tvunget Skibstømmermester Andersen til at udlevere sit danske Flag, da Man vilde have bemærket, at han signaliserede med de danske Kanonbaade; Preusserne toge Flaget med. - Fra Altona meldes af 16de, at der samme Dag var indtruffet 350 Mand preussiske Skarpskytter. Fra Slesvig berettes af 14de om Gjennemmarscher af nye Forbundstropper, Man ventede, at der snart vilde skee et alvorligt Angreb paa de Danske. Den tydske Forening i Kiel har tiltraadt de af Folkeforsamlingen i Rendsborg vedtagne Resolutioner.